ישיבת ההסדר נוף הגליל

ישיבת ההסדר נוף הגליל היא ישיבת הסדר השוכנת בבירת מחוז הצפון, בעיר נוף הגליל שבגליל התחתון. הישיבה הוקמה בחודש אלול תש"ע, ובראשה עומד הרב דני סגליס. הישיבה משתייכת למרכז ישיבות בני עקיבא.

== היסטוריה ==
בשנת תש"ע פנה שמעון גפסו, ראש העיר נצרת עילית, (לימים: נוף הגליל) לרב יהושע ויצמן, ראש ישיבת מעלות, בבקשה להקמת ישיבת הסדר לחיזוק היהדות בגליל התחתון ככלל ובנצרת עילית בפרט. הרב ויצמן נענה לבקשה, וקבוצת הקמה נשלחה מהישיבה במעלות יחד עם שני רבנים ומשפחותיהם. הישיבה הוקמה באלול תש"ע בשם "ישיבת ההסדר נצרת עילית" ושנת הלימודים הראשונה בה הייתה תשע"א. בתחילה הייתה הישיבה שלוחה של ישיבת מעלות והרב ויצמן היה לנשיא הישיבה, לאחר כשנה מהקמתה מינה הרב ויצמן את הרב דני סגליס מבוגרי ישיבת מעלות לראשות הישיבה, יחד איתו הגיעו תלמידיו מישיבות בירושלים, בתור תלמידי שיעור א' הראשונים והישיבה הפכה לעצמאית. עם החלפת שם העיר החליפה גם הישיבה את שמה בהתאמה ל"ישיבת ההסדר נוף הגליל".

==על הישיבה==
מבנה הישיבה כיום שייך לסוכנות היהודית ובחלקו יושבים משרדי הסוכנות. הישיבה ממתינה לבניית בניין קבע בשכונה הדרומית בעיר.

נכון ל-ה'תשפ"ג, מונה הישיבה כ-150 בחורים, ואברכים תלמידי הישיבה שהתחתנו וקבעו את משכנם בעיר.

מנהל הישיבה הוא אהוד "אודי" קליין.

ישיבת ההסדר מעורה ופעילה בחיים הקהילתיים בעיר, בשיתוף פעולה עם קהילות מגוונות המרכיבות אותה ובשיתוף עם העירייה ביוזמות רווחה למען תושבי העיר. לצמיחתה של הישיבה לצד הקהילה הדתית בעיר, ישנה תרומה להתחדשות העירונית והקהילתית של נוף הגליל.

הרב דני סגליס חרת על דגלה של הישיבה את בירור שיטת "האמת והשלום אהבו". בישיבה ישנה משנה שלמה הכוללת משנה חינוכית ענפה הנגזרת מהשיטה. תלמידי הישיבה לומדים דרך זו לאורה של תורת הראי"ה קוק.

בישיבה מונהג דרך של ליווי אישי לכל תלמיד. פעם בשבוע יושב כל תלמיד עם אחד מרבני הישיבה לליווי בהתקדמות בעבודת ה'. ביחד עם הרב צועד התלמיד את דרכו בעבודת ה' האישית כך שבכל רגע התלמיד עובד על עוד מידה שהוא רוצה לתקן או לקנות לעצמו.

== מיזמים ==
* ליווי קהילת בני המנשה בעיר, שילוב בחורי הקהילה בלימודים בישיבה ובשירות צבאי במסלול ההסדר, בנוסף הקימה הישיבה יחד עם ארגון שבי ישראל את מדרשת "שיר ציון", מדרשה לנשים נשואות מקהילת בני המנשה.
* שיתוף פעולה עם בי"ס הממ"ד בעיר (ארבל) הכולל לימוד שבועי של ילדי כיתות ה'-ו' עם תלמידי הישיבה.
* מיזם כולל גמלאים - "והדרת", יזומה משותפת של הישיבה והגרעין התורני, בשיתוף: אפ 60+, מכבי שירותי בריאות, מנהלת האגף לשילוב קהילתי בעיריית נוף הגליל ומנהלת התרבות התורנית בעיר.
* רסקו בשישי - קבלת שבת מוזיקלית בליווי כלי נגינה במרכז המסחרי העירוני על ידי תלמידי הישיבה.
* קבוצות הוואצאפ ׳׳ועמך כולם צדיקים׳׳׳ שמנתה בשיא 2000 חברים ועניינה להרבות אהבת ישראל ואחדות בזמן מלחמת חרבות ברזל.

==חיבורים תורניים מאת רבני הישיבה==
*אוצר החיים שבקיקיון - התבוננות בגלי התשובה בספר יונה, מאת הרב דני סגליס, ה'תשע"ד.
*מזבח חדש - עבודת הנפש של ספר ויקרא, מאת הרב צבי-יהודה דרור, ה'תשע"ח.
* האמת והשלום אהבו - עיון במושג שנאת חנם שורשו ותיקונו, מאת הרב דני סגליס, ה'תשע"ח.
* [https://asif.co.il/wpfb-file/%d7%9e%d7%a7%d7%a0%d7%99%d7%99%d7%9f-%d7%9c%d7%a7%d7%99%d7%93%d7%95%d7%a9%d7%99%d7%9f/ מקניין לקידושין] - התבוננות במהלך המשניות פרק האישה נקנית. מאת הרב דני סגליס, ה'תשע"ט. באתר ספריית אסיף.
* דברי שלום ואמת - הארות פורים. מאת הרב דני סגליס, התשפ"ב.
* חיי נשמות אויר ארצך - כללי לימוד ושיעורים לאורה של תורת ארץ ישראל. מאת הרב נפתלי וייס, ה'תשפ"ב.

== קישורים חיצוניים ==
* 
* 
* [https://hesder.org.il/institute/ישיבת-הסדר-נצרת-עלית עמוד הישיבה] מתוך אתר איגוד ישיבות ההסדר
* [https://www.yba.org.il/yni עמוד הישיבה] מתוך אתר מרכז ישיבות בני עקיבא
* [https://youtu.be/Pxo5CY0W_tY ניגון ישיבת ההסדר נוף הגליל] לחן מאת הרב דני סגליס המושר עם מילים מהפיוט אנעים זמירות, בערוץ היוטיוב של הישיבה.
* [https://youtu.be/RJTeHwhq0W0 השיר: האמת והשלום אהבו], מילים ולחן בביצוע ישיבת נוף הגליל שיצא לכבוד חגיגות 70 שנה למדינת ישראל, בערוץ היוטיוב של הישיבה.
* 
* [https://www.inn.co.il/tags/%D7%99%D7%A9%D7%99%D7%91%D7%AA_%D7%94%D7%94%D7%A1%D7%93%D7%A8_%D7%A0%D7%95%D7%A3_%D7%94%D7%92%D7%9C%D7%99%D7%9C כתבות - ישיבת ההסדר נוף הגליל], באתר ערוץ 7

== הערות שוליים ==

נוף הגליל
נוף הגליל
קטגוריה:נוף הגליל: חינוך
נוף הגליל